ബസുകള് ഓടിക്കുന്നില്ലെങ്കില് വിദ്യാര്ഥികള് വലയും പാലാ: കെഎസ്ആര്ടിസി ഗ്രാമീണ സര്വീസുകളില്നിന്ന് പിന്വലിഞ്ഞതും സ്വകാര്യ ബസുകള് സര്വീസ് നിര്ത്തിയതും സ്കൂള് തുറക്കുന്ന സാഹചര്യത്തില് രക്ഷിതാക്കള്ക്കു വലിയ സാമ്ബത്തിക ബാധ്യത വരുത്തിവയ്ക്കുമെന്ന് ആശങ്ക. വിദ്യാര്ഥികള്ക്ക് സ്കൂളില് എത്തണമെങ്കില് പകരം സംവിധാനം കണ്ടെത്തേണ്ടി വരും. സ്കൂള്കോളജുകള് തുറക്കുമെന്നു പ്രഖ്യാപിച്ചപ്പോഴും യാത്രാസൗകര്യം ലഭ്യമാക്കുവാന് ബസുകള് നിരത്തിലിറക്കുന്നതിന് ഒരു നടപടിയും സ്വീകരിച്ചിട്ടില്ല. സ്വന്തമായി വാഹനമില്ലാത്ത രക്ഷിതാക്കള് തങ്ങളുടെ കുട്ടികളെ എങ്ങനെ സ്കൂളില് എത്തിക്കുമെന്ന ആശങ്കയിലാണ്. സംസ്ഥാനത്തെ 12951 വിദ്യാലയങ്ങളില് വെറും 1042 സ്ഥാപനങ്ങള്ക്കു മാത്രമേ സ്വന്തമായി ബസുകള് ഉള്ളൂ. 37 ലക്ഷത്തില് പരം വിദ്യാര്ഥികളില് അണ് എയ്ഡഡ് മേഖലയിലെ 3.5 ലക്ഷം പേര്ക്കു മാത്രമേ നാമമാത്ര ബസ് യാത്രാ സൗകര്യം ലഭ്യമാകുന്നുള്ളൂ. സ്വന്തമായി ബസുകളുള്ള അണ് എയ്ഡഡ് മേഖലയിലും യാത്രാപ്രശ്നം ഉണ്ടാകും. ഒരു സീറ്റില് ഒരു വിദ്യാര്ഥി എന്നതാണ് പുതിയ നിര്ദേശം. കൂടുതല് വാഹനങ്ങള് ക്രമീകരിച്ചാലേ ഇവിടെയും വിദ്യാര്ഥികളെ എത്തിക്കുവാന് കഴിയൂ. വളരെ ചുരുങ്ങിയ വിദ്യാര്ഥികളുമായി വാഹനസര്വീസ് വലിയ ബാധ്യതയാവും സ്ഥാപനങ്ങള്ക്കും രക്ഷിതാക്കള്ക്കും ഉണ്ടാക്കുക. ഭൂരിപക്ഷം വിദ്യാര്ഥികള്ക്കും താമസസ്ഥലത്തു നിന്നും അകലെയുള്ള വിദ്യാലയത്തിലാണ് പ്ലസ് വണ്, കോളജ് തലത്തില് ഏകജാലകം വഴി അഡ്മിഷന് ലഭിച്ചിട്ടുള്ളത്. ഇവിടെ വിദ്യാര്ഥികളെ എത്തിക്കുക എന്നതു രക്ഷിതാക്കളെ നേരിട്ട് ബാധിക്കും. ഇന്ധനച്ചെലവ് വര്ധിക്കുകയും യാത്രക്കാരുടെ എണ്ണം കുറയുകയും ചെയ്തതോടെ സ്വകാര്യ ബസ് സര്വീസുകളും ഗ്രാമീണമേഖലയില് നിന്നു പിന്വലിഞ്ഞിരിക്കുകയാണ്. സ്കൂള് തുറക്കുന്നതോടെ വിദ്യാര്ഥികള്ക്കും അധ്യാപകര്ക്കും അനധ്യാപകര്ക്കും യാത്രയ്ക്കായി ഓര്ഡിനറി നിരക്കിലുള്ള പൊതുഗതാഗത സൗകര്യങ്ങള് ഏര്പ്പെടുത്തണമെന്ന് പാസഞ്ചേഴ്സ് അസോസിയേഷന് ചെയര്മാന് ജയ്സണ് മാന്തോട്ടം ആവശ്യപ്പെട്ടു. ഈ ആവശ്യം ഉന്നയിച്ച് അധികൃതര്ക്കു നിവേദനവും നല്കി.